NaiveNeuron/SloPal huggingface dataset:
Paška, Pavol, predseda NR SR (2013-07-02):
Pekné popoludnie, dámy a páni, výbor pre financie a rozpočet ukončil rokovanie o bode programu, ktorým bol návrh skupiny poslancov na zvolanie schôdze podľa čl. 83 ods. 2 ústavy a § 17 ods. 2 zákona o rokovacom poriadku. Bola to skupina 36 poslancov. Zároveň na základe požiadavky a návrhu poslancov otváram túto schôdzu. Poprosím vás o prezentáciu, aby sme zistili, či sme uznášaniaschopní. (Prezentácia.) Je prítomných 128 poslancov. Sme uznášaniaschopní. Na tejto 22. schôdzi sú overovateľmi páni poslanci Rastislav Čepák a Viliam Novotný. Ich náhradníkmi sú páni poslanci Milan Halúz a Martin Poliačik. O ospravedlnenie požiadali páni poslanci Blanár, Droba, Fronc, Galis, Choma, Chren, Kondrót a Solymos. Na zahraničnej pracovnej ceste je pán poslanec Andrej Kolesík. Skupina poslancov žiada zvolanie schôdze s programom, ktorým je návrh na prijatie uznesenia Národnej rady k dosiahnutiu verejného dlhu 52,1 % hrubého domáceho produktu a návrhy opatrení na jeho zníženie. (Bod programu: Návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k dosiahnutiu verejného dlhu 52,1 % HDP a návrhy opatrení na jeho zníženie , tlač 598.) Tento návrh som pridelil výboru pre financie a rozpočet a ten ho pred malou chvíľočkou prerokoval. Takisto som tento návrh zaslal vláde Slovenskej republiky, aby zaujala stanovisko. Teraz budeme hlasovať o návrhu programu schôdze, tak ako žiada skupina poslancov. (Hlasovanie.) 129 prítomných, 57 za, 42 proti, 26 sa zdržalo, 4 nehlasovali. Neschválili sme návrh programu 22. schôdze, tak ako ho žiadala prerokovať skupina 36 poslancov. Vyhlasujem 22. schôdzu za skončenú. (Zapískanie z pléna.) Želám vám všetko dobré, pekné prázdniny, pekné dovolenky, uvidíme sa po lete. Ďakujem pekne. Pekný deň. (Rokovanie 22. schôdze NR SR sa skončilo o 13.21 hodine.)
Čekovský, Kristián, poslanec NR SR (2023-02-14):
Ďakujem. Hlasovanie bude zajtra o 11.00 hod. Ďakujem.
Blanár, Juraj, podpredseda NR SR (2023-06-23):
Vyhlasujem rozpravu za uzavretú. Pán navrhovateľ, máte záujem o záverečné slovo? Nie. Pán spravodajca? Nech sa páči.
Bugár, Béla, podpredseda NR SR (2019-12-04):
Pani poslankyňa Shahzad.
Kanuščák, Jozef, poslanec NR SR (2022-05-24):
Ďakujem. Že tu zaznelo niečo zmätočné, ja som mal potrebu povedať veci, ktoré tu zazneli počas dňa, ktoré som si značil. Tak možno, keď to bolo zmätočné, tak sa ospravedlňujem pre niektorých. Pán Čepček, ministerstvo školstva, že predložiť návrh zákona dofinancovania. Čo ja viem, tak nemali šancu veľakrát niečo predložiť, a hlavne čo sa týka platov učiteľov, keďže mali povedané, že majú nájsť rezervu vo vlastnom rezorte a takto môžu vlastne zvýšiť platy učiteľom. A práve preto aj viem, že minister školstva ohlásil, že sa zúčastní štrajku, pretože chce tých učiteľov podporiť, lebo celý čas to robil a chcel. Pán Kučera, tam nejaká poznámka, že deti, že či, že by som si pozrel, či to mám dobre napísané, že hlavným... Áno, mal som napísané, že nemali by byť hlavným zdrojom financovania rodiny. Čo, bohužiaľ, sa niekde stáva a myslím, že viete aj vy, že také prípady sú. (Zaznievanie gongu.) Samosprávy že sa majú uskromniť. No, neviem. S týmto veľmi súhlasiť nemôžem, pretože ja osobne mám prejdené samosprávy a som regionálny politik dlhé roky. Čiže, čiže viem. Chcel by som reagovať na viacej vecí. Áno, pán Pročko, Jožko, SMER že tu šafáril roky, to viem a to si uvedomujem. Narobili tu veľa škody a práve preto mi je veľmi ľúto, že táto vláda nevie nejakým spôsobom spolupracovať a hľadať cestu a že sa nevie dohodnúť na vláde alebo niekde mimo týchto lavíc a tu už prísť akože dohodnutí.
Beblavý, Miroslav, poslanec NR SR (2016-06-16):
Ďakujem pekne. Vážený pán minister, aj keď išlo v tomto prípade o otázku rodiča, tak ja sa s ňou stotožňujem a musím povedať, že vaša odpoveď, hoci myslím si, že bola pomerne otvorená, načrtá naozaj viacero tých problémov, chýbal mi v nej taký jasnejší záväzok a postoj z vašej strany, o ktorý by som vás chcel v tej doplňujúcej otázke požiadať, preto, lebo dokonca aj keď je jasný záväzok, ešte ani to nestačí. Váš predchodca pán Čaplovič sa najprv vyjadril v roku 2012 pri štrajku učiteľov, že posilní práve zastúpenie učiteľov v rade školy na úkor poslancov alebo teda zástupcov zriaďovateľa. A potom urobili presný opak tým, že presadili túto zmenu na návrh ZMOS-u, kde vlastne zriaďovateľom dali viac kompetencií. Takže z tohto dôvodu by som privítal také záväznejšie vyjadrenie z vašej strany, akým smerom by to malo ísť.Za seba mi dovoľte len povedať, že akékoľvek úpravy, ktoré smerujú či už k tomu, aby bol proces voľby do rady školy slobodný alebo rokovanie rady školy slobodné alebo proces smerujúci naozaj k zváženiu určitých obmedzení funkčných období, sú podľa mňa vhodné. Ale teda zaujímal by ma váš postoj záväznejšieho charakteru než ten, ktorý ste zatiaľ povedali. Ďakujem.
R. Bauer, poslanec: (2009-06-16):
Druhá poznámka. Súčasná verzia, tak ako bola schválená, sa mi zdá o trochu lepšia, pretože to pravidlo, že rozhoduje najvyššia cena, je v prospech transparentnosti a v prospech proste dobrých predajov, pretože obec naozaj má možnosť sa rozhodnúť vopred, či predávať, nepredávať, pokiaľ chce uchovať zamestnanosť, tak nemusí predávať ten majetok, pokiaľ na prenajatom majetku sa podniká. Pokiaľ chce vytvoriť pracovné miesta, tak tiež nemusí ten majetok predávať, čiže vždy sa môže vopred rozhodnúť, či ten majetok predá, alebo nie a aj tak, samozrejme, pri otvorenej samospráve transparentnej vždy prvým hlavným kritériom pri predajoch je cena, takisto zdravý rozum hovorí, alebo keď niekto osobne prehlasuje majetok, tak sa pozerá v prvom rade na cenu. Čiže zdá sa byť tá verzia lepšia a osobne nepodporím tento návrh pána prezidenta.
Hrnčiar, Andrej, podpredseda NR SR (2017-09-05):
Pán poslanec Fecko.
A. Belousovová, podpredsedníčka NR SR: (2009-12-08):
návrhu poslanca Národnej rady Slovenskej republiky Štefana Kužmu a Jaroslava Ivanča na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov . Návrh zákona má parlamentnú tlač 1337, návrh na jeho pridelenie na prerokovanie výborom je v rozhodnutí č. 1364. Slovo má pán poslanec Štefan Kužma, ktorý tento návrh zákona uvedie. Nech sa páči.
P. Hrušovský, predseda NR SR: (2003-09-10):
(Hlasovanie.) Prítomných je 132 poslancov, za 121, proti 2, zdržalo sa 8, nehlasoval 1. Návrh sme schválili. Ďakujem pánovi poslancovi Patakymu. Pristúpime teraz k rokovaniu o bloku návrhov zákonov, ktorých z poverenia vlády predkladateľom je pán minister spravodlivosti a podpredseda vlády Daniel Lipšic. Prosím pána podpredsedu vlády. Panie poslankyne, páni poslanci odporúčam, aby sme teraz pokračovali v rokovaní Národnej rady prerokúvaním bloku zákonov, ktorých predkladateľom je z poverenia vlády Slovenskej republiky pán podpredseda Lipšic, a o jednotlivých prerokovaných návrhoch hlasovali v utorok ráno ako o prvom bode programu s tým však, že chcem upozorniť, že sme si schválili na utorok ráno, že začneme s blokom ôsmich zákonov súvisiacich s reformou verejnej správy. Pýtam sa, či je všeobecný súhlas s tým, že by sme v utorok ráno iba odhlasovali prerokované... (Ruch v sále.) Prosím o pokoj, páni poslanci, lebo takto bol schválený program schôdze. A v prvom rade sa chcem opýtať pána poslanca Číža, ktorý bol jedným z autorov takéhoto návrhu, či je všeobecný súhlas s takým postupom, že dnes prerokované návrhy zákony by sme začali v utorok ráno hlasovaním a po ich odhlasovaní, ktoré nepredpokladám, že bude trvať dlhšie ako hodinu, by sme pokračovali v rokovaní o návrhoch zákonov súvisiacich s reformou verejnej správy. Pán poslanec Číž.
Zmajkovičová, Renáta, podpredsedníčka NR SR (2013-03-13):
Ďakujem, pán poslanec. Faktické poznámky nie sú na pána poslanca. Uzatváram možnosť prihlásiť sa s faktickou poznámkou a vyhlasujem všeobecnú rozpravu za skončenú. Pán minister, chcete zaujať stanovisko k rozprave? Nie. Pán spravodajca? Nie. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona o stavebných výrobkoch . Vládny návrh zákona má parlamentnú tlač 389. Návrh na jeho pridelenie na prerokovanie výborom je v rozhodnutí č. 376. Opäť odovzdávam slovo pánovi ministrovi Počiatkovi, aby vládny návrh zákona uviedol. Nech sa páči, pán minister.
Pellegrini, Peter, predseda NR SR (2015-11-20):
Prezentujme sa a hlasujme o návrhu uznesenia tak, ako ho predložil pán spravodajca. (Hlasovanie.) Prítomných 133 poslancov, za hlasovalo 85, proti bolo 19, zdržalo sa 29. Konštatujem, že sme schválili aj návrh uznesenia. Teda ešte raz, panie poslankyne, páni poslanci, konštatujem, že sme schválili návrh zákona o štátnom rozpočte na rok 2016, ako aj uznesenie k rozpočtu verejnej správy. Ďakujem veľmi pekne. (Potlesk.) Pokračujeme rokovaním o bode 68 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 153/2001 o prokuratúre, tlač 1728. (Pokračovanie v rokovaní o vládnom návrhu zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a o zmene a doplnení niektorých zákonov , tlač 1728.) Ešte pred tým, ako pristúpime k hlasovaniu, o slovo požiadal pán minister financií.
Goga, Pavol, poslanec NR SR (2018-05-11):
Ďakujem za slovo. Vážený pán podpredseda, dámy a páni, v rozprave vystúpilo sedem poslancov. Neboli podané žiadne pozmeňujúce ani procedurálne návrhy. Prosím, pán predseda, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Érsek, Árpád, minister dopravy a výstavby SR (2017-05-18):
Ďakujem za slovo. Vážená pani poslankyňa, Ministerstvo vnútra Slovenskej republiky neuvažuje o tomto kroku. Na zaradenie pod Ministerstvo školstva, vedy, výskumu a športu Slovenskej republiky nevidíme dôvod, pretože spätná väzba zo škôl je pozitívna. Výrazne sa zlepšila komunikácia medzi školami a Ministerstvom vnútra Slovenskej republiky, takisto aj prístup k problémom i k riešeniu. Vzhľadom na to, že financovanie škôl a najmä špeciálnych škôl je poddimenzované, ministerstvo vnútra v súrnych prípadoch poskytuje finančné príspevky aj z vlastného rozpočtu. Ďalej sa snaží zapájať školy do vízie na získanie finančných prostriedkov na multifunkčné ihriská, na rôzne pomôcky, ako interaktívne tabule, ako aj výzvy na zníženie energetickej náročnosti verejných budov, ktoré školy môžu získať, nenávratný finančný príspevok, až do výšky 2 mil. eur. Výborná je spolupráca v každej oblasti od špeciálnych materských škôl až po odborné učilištia a reedukačné centrá. Ale vzhľadom na tieto skutočnosti nie je dôvod, aby špeciálne školy prešli pod Ministerstvo školstva, vedy, výskumu Slovenskej republiky. Ďakujem, skončil som.
Sulík, Richard, predseda NR SR (2010-12-14):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť do rozpravy ústne. Nie. Vyhlasujem rozpravu za skončenú. Chce zaujať stanovisko navrhovateľ? (Reakcia navrhovateľa.) Nie. Prerušujem rokovanie o tomto bode programu. Pokračujeme prvým čítaním o vládnom návrhu zákona, ktorým sa mení a dopĺňa zákon č. 138/2010 Z. z. o lesnom reprodukčnom materiáli . Vládny návrh zákona má parlamentnú tlač 178, návrh na jeho pridelenie na prerokovanie výborom je v rozhodnutí č. 174. Poprosím pána ministra Zsolta Simona, aby aj tento vládny návrh zákona uviedol. A poprosím pána poslanca Martináka, aby zaujal miesto pre spravodajcu. Nech sa páči.
Šimečka, Michal, podpredseda NR SR (2024-01-25):
Ďakujem. Pani poslankyňa Nash.
B. Bugár, podpredseda NR SR: (2005-10-27):
J. Banáš, poslanec: Pán minister, ja som si s prekvapením  tentokrát skutočne vypočul, že vám nevadí, že sa považujú v demokratickej Slovenskej republike za bezúhonných členovia Hlinkovej slovenskej ľudovej strany, dokonca pohotovostných oddielov Hlinkových gárd. Tento zákon platí od 18. 4, teda sa vzťahuje na obdobie od 18. 4. 1939. To znamená, že od tohto času je 67 rokov. Je to, samozrejme, hypotetické, v tom s vami súhlasím, ale som prekvapený, že explicitne toto nebolo v zákone povedané, pretože 67-ročný človek by spokojne v orgáne mohol byť, pretože Hlinkova strana bola založená v roku 1918 a Hlinkové gardy v júni 1938. Čiže mňa prekvapuje, že v demokratickom štáte toto vôbec nebolo zmienené. Toto je podľa mňa veľmi dôležitá, kľúčová otázka a prepáčte, je mi trochu ľúto, že vám to nevadí.
Bagačka, Michal, poslanec NR SR (2017-06-15):
Pán predseda, dajte, prosím, hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie výborom, ústavnoprávnemu výboru a výboru pre hospodárske záležitosti, ďalej aby za gestorský výbor určila hlasovaním výbor Národnej rady pre hospodárske záležitosti, aby určené výbory návrh zákona prerokovali do 31. augusta 2017 a v gestorskom výbore do 5. septembra 2017.
Pellegrini, Peter, predseda NR SR (2015-05-06):
Ďakujem pekne. Ešte procedurálny pán Hlina. Nech sa páči.
Ľ. Mušková, poslankyňa: (2008-05-21):
Pán predseda poukázal na jeden aspekt, znevažovanie parlamentu ako inštitúcie. Dovolím si poukázať aj na iný aspekt, aspekt medziľudského spolunažívania, úcty človek k človeku. Či chceme, alebo nie, ľudia si všímajú i kopírujú naše správanie, tak sa nečudujme, že v spoločnosti existuje určitá miera neznášanlivosti a intolerancie a že často v tejto súvislosti zaznieva veta, že ryba smrdí od hlavy. (Potlesk.)
Viskupič, Jozef, poslanec NR SR (2010-08-06):
Ďakujem. Vážený pán poslanec Rafaj a zároveň podpredseda výboru pre médiá a kultúru, ja sa dotknem len jedného konkrétneho z vášho prejavu. Čo sa týka fungovania STV a jej prípadnej zmeny k prístupu fungovania tejto inštitúcie, práve teraz som konfrontovaný s otázkami ako člen výboru pre médiá a kultúru ohľadom postoja k tomu, že vysielanie STV bude ochudobnené o vysielanie reprezentačných zápasov. Súčasné fungovanie má tým pádom, ak k tomuto príde a získa na toto práva, tá rumunská spoločnosť, veľké diery. Ani ministerstvo a ani výbor STV neriadi a iba jeden tento konkrétny príklad skôr nefungovania a zlyhania manažmentu STV vytvára predpoklad na výzvu zásadnej zmeny v tejto oblasti. Zároveň aj predaj reklamného priestoru na úrovni alebo teda zabezpečovanej dcérskou spoločnosťou pri STV, je skôr na úrovni krachovania a nie predaja. Čiže sa pýtam a myslím, že oprávnene, načo nám je teda okruh STV, ak nebude obsahovať vysielanie reprezentačných zápasov. Dúfam, že manažment a následne Rada STV vyvodí patričnú zodpovednosť i pri tomto zlyhaní a bude teda celkový, alebo teda tým pádom dostáva otázka prístupová k celkovej zmene fungovania STV obrovskú legitímnosť. Ďakujem.
Bugár, Béla, podpredseda NR SR (2016-04-26):
Pán poslanec Suchánek.
Sárközy, Irén, poslankyňa NR SR (2019-01-30):
Ďakujem, ďakujem pekne. Ja súhlasím s pánom poslancom, že treba podporiť určite všetky rodiny, nielen mladomanželov, a určite treba vymyslieť aj vhodnú podporu. Ale chcem tu zdôrazniť, že my vstupujeme do zákona, ktorý je aktuálne platný, a my v aktuálnom našom legislatívnom návrhu nerozširujeme oprávnené osoby, my rozširujeme len účely a rozširujeme na všetky účely, ktoré tu prichádzajú do úvahy a, samozrejme, upravujeme podmienky. Takže v budúcnosti súhlasím s tým, že treba vymyslieť ešte podporu aj pre iné skupiny, ktorí doteraz medzi oprávnenými podľa tohto zákona neboli. Ďakujem pekne. (Zaznenie gongu.)
Sulík, Richard, predseda NR SR (2011-02-02):
Ďakujem. (Prerušenie rokovania o 12.03 hodine.) (Pokračovanie rokovania o 14.00 hodine.)
P. Hrušovský, predseda NR SR: (2004-04-29):
Otváram rozpravu o tomto bode programu. Do rozpravy sa z prítomných pánov poslancov neprihlásil nik, preto vyhlasujem rozpravu o tomto bode programu za skončenú. Ešte predtým, ako pristúpime k tajnej voľbe, o slovo požiadal pán predseda ústavnoprávneho výboru. Poprosím technikov, aby zapli mikrofón pánovi predsedovi výboru. J. Drgonec, poslanec: Prosím členov ústavnoprávneho výboru, aby o 15.10 hod. prišli do priestoru ústavnoprávneho výboru, urobíme výbor k návrhu zákona na zmenu zákona o Špeciálnom súde a špeciálnej prokuratúre. A zároveň by som poprosil v mene členov ústavnoprávneho výboru, aby sme mali možnosť voliť prednostne, aby sme s čo najmenším prestojom vybavili veci, aby plénum mohlo pokračovať.
P. Paška, predseda NR SR: (2009-10-22):
(Hlasovanie.) 127 prítomných, 81 za, 45 sa zdržalo, 1 nehlasoval. Návrh sme postúpili do druhého čítania.
Pčolinský, Peter, podpredseda NR SR (2022-12-07):
Pán poslanec Kočiš.
Mikloško, Jozef, poslanec NR SR (2013-12-03):
Vážené pani podpredsedníčky, vážený pán minister, podpredseda vlády, teda chcel som to odbaviť faktickou poznámkou, ale nedá mi celkom nepovedať pár slov skôr k formálnej stránke tohto rokovania. Nechcem tu niekoho obviňovať, alebo vykrikovať, alebo hovoriť konkrétne mená, to už tu bolo mnohokrát, ale skôr sa pozastaviť nad tým, čo tu vlastne teraz v tomto bode deje, ktorý sa mi zdá v podstate nie dôstojne pripravený, troška to komentovať. Už na začiatku tejto schôdze v utorok tu vznikol zvláštny stav. Do programu sa navrhlo opozične asi pätnásť, možno aj viac bodov. Samozrejme, nič neprešlo. Aj ja som dal návrh, aby zákon o exekútoroch, ktorý sa minule odsunul, sa prerokoval prednostne, neprešlo to. Bol tu návrh aj o zaradení správy o Gorile, ten tam mal byť automaticky, ani to neprešlo. No a dnes sa naraz tento bod zaradil do programu. Fajn. No ale správa, o ktorej tu hovoríme, som si ju pozrel na internete, je skutočne stará správa z augusta, úplne formálna, skoro by som povedal, opísaná z tej predchádzajúcej, v podstate nič nové. Národná rada má svoje uznesenie, že každý polrok treba správu predložiť plénu o priebehu vyšetrovania. Neviem, prečo sa táto správa, veľmi konkrétna, nepredložila, nepripravila, ale predložila sa tá správa stará, krátka, nezaujímavá. To, že vec je stále živá, to sa tu už trikrát konštatovalo, chápem to, len ten posun za polroka by bolo treba troška viac a dôstojnejšie komentovať. Minule napríklad tam bolo napísané, že sa vyšetrilo približne 40 svedkov, teraz už bolo viac ako 40, takže určitý posun tu je, ale proste nič konkrétne. A tu nejde o tú stranu alebo o tú stranu, tu ide o situáciu na Slovensku v oblasti korupcie. Veľa o tom hovoríme, ale skutek utek. Tiež sa mi zdá, že správa končí príliš optimisticky, už neraz to tu takto bolo. Správa končí týmito slovami: „Vyšetrovanie hodnotím veľmi kladne, úkoly plynule a bez zbytočných prieťahov prebiehajú, treba však ešte viac výsluchov svedkov a treba aj požiadať právne o pomoc iných štátov.“ Tak je to stále to isté a dúfam, že to pokračuje, ale nehodnotil by som to veľmi kladne a nezdá sa mi, že to je plynulé a bez zbytočných prieťahov. Už sme viackrát počuli, že nie je možné určiť termín ukončenia tejto trestnej veci. No čo už? Je to asi pravdou, len to opakovanie do stratena tu veľmi dobre vidno. Záverom tohto narýchlo pripraveného príspevku, pretože som netušil, že tento program dnes bude, tento bod pokladám za veľmi dôležitý, aj by som povedal, je kľúčový, aby sa všetky strany postavili k tejto téme. Je to téma korupcie, ale prerokovanie v parlamente, dnešné popoludňajšie, pokladám za veľmi formálne a neaktuálne a teda skoro by som povedal, že zbytočné. Tak predpokladám, že za pol roka sa už zídeme na inej úrovni a že tá správa bude podstatne lepšia, ako bola táto. Ďakujem.
Kollár, Boris, predseda NR SR (2022-03-24):
Ďakujem. Teraz sa prihlásil do rozpravy pán poslanec Vážny. Pardon, prepáčte, ešte pán poslanec Kočiš s faktickou bude reagovať, ospravedlňujem, ospravedlňujem sa.
Pellegrini, Peter, predseda NR SR (2023-11-16):
Pán poslanec Migaľ.
Glváč, Martin, podpredseda NR SR (2016-05-24):
Pán poslanec Krajčí.
Ledecký, Vladimír, poslanec NR SR (2022-09-30):
Vážený pán predsedajúci, vážený pán minister, vážené panie poslankyne, vážení páni poslanci, predseda Národnej rady Slovenskej republiky rozhodnutím č. 1259 z 27. septembra 2022 pridelil návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 296/2020 Z. z. o 13. dôchodku a o zmene a doplnení niektorých zákonov v znení zákona č. 171/2022 Z. z. (tlač 1204), na prerokovanie Výboru Národnej rady pre sociálne veci v termíne do začiatku rokovania o tomto návrhu na schôdzi Národnej rady s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre sociálne veci predložený návrh vlády na skrátené legislatívne konanie prerokoval na svojej 82. schôdzi a uznesením č. 212 z 27. septembra 2022 odporúča Národnej rade Slovenskej republiky schváliť návrh vlády na skrátené legislatívne konanie a o predmetnom vládnom návrhu zákona s tým, že prvé, druhé a tretie čítanie sa uskutoční na 72. schôdzi Národnej rady Slovenskej republiky. Pán predsedajúci, skončil som, otvorte, prosím, rozpravu.
Sulík, Richard, poslanec NR SR (2012-05-15):
Ďakujem pekne. Pán Procházka, výborný prejav, úplne perfektný, nebol agresívny, ale myslím si, že pre našu terajšiu vládu aj pre pána premiéra naozaj na zamyslenie. A z tohto pohľadu teda dúfam, že aspoň niečo si z toho, ctení kolegovia, zoberiete. Ďakujem.
B. Bugár, podpredseda NR SR: (2006-03-15):
Ako prvý návrh bol návrh pána poslanec Cabaja, ktorý predniesol návrh uznesenia. Podľa § 24 ods. 8 zákona Národnej rady Slovenskej republiky č. 350/1996 Z. z. o rokovacom poriadku deň skončenia 60. schôdze Národnej rady Slovenskej republiky sa určuje na 17. marec 2006 o 14.00 hodine. Prezentujme sa a hlasujme o tomto návrhu uznesenia. (Hlasovanie.) Prítomných je 124 poslancov, za 88, proti 21, zdržalo sa 13 poslancov, nehlasovali 2. Konštatujem, že návrh uznesenia sme schválili. Druhý návrh podala pani poslankyňa Tóthová, ako bod č. 15 zaradiť správu, v ktorej Národná rada, teda zaradiť správu, v ktorej vláda konkretizuje kroky pri riešení problémov bezdomovcov. (Reakcia z pléna.) Vláda má predložiť správu o konkretizácii krokov... (Reakcia z pléna.) Pani poslankyňa, to je jedno. To je jedno, tak sformulujte ešte raz. O tom nebudeme hlasovať, že vláda mala predložiť. Žiadate, aby vláda predložila správu, ktorú nepredložila. Nech sa páči, máte slovo.
Hrušovský, Pavol, podpredseda NR SR (2010-10-19):
S faktickou... Už ste skončili, pán poslanec.
Danko, Andrej, podpredseda NR SR (2024-05-22):
Ďakujem, pani ministerka, teda pani Kolíková, boli ste ministerka a viete, že aj pracovníci ministerstva kultúry sú na balkóne, je vytváraný záznam, všetky vaše podnety sú vyhodnocované a určite nerozprávate do vetra a pokiaľ to je relevantné, tak pani ministerka dostane rešerš tých pripomienok, takže hlavne by trebalo povedať, že určite to nejde do vzduchu, vaše slová. Nech sa páči, pani poslankyňa Holečková.
Kadúc, Miroslav, poslanec NR SR (2015-02-11):
Ďakujem pekne, pán predsedajúci. Vážený pán predseda, vážené panie poslankyne, vážení páni poslanci, dovoľte mi, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa po formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor a výbor pre obranu a bezpečnosť. Ako gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Laššáková, Jana, podpredsedníčka NR SR (2015-04-17):
Pán poslanec Fronc, nech sa páči.
Dostál, Ondrej, poslanec NR SR (2021-09-30):
Ďakujem. A teda váš názor, či v tomto prípade to bolo, bola tá kritika voči nadriadenému prokurátorovi prezentovaná tým spôsobom, ktorý ste povedali, že je primeraný, teda adekvátny tomu, akým spôsobom sa majú prokurátori vyjadrovať o nadriadenom prokurátorovi?
Bugár, Béla, podpredseda NR SR (2019-10-22):
Nebol schválený, keď chcete môžme pokračovať, ale hlasovať nemôžme. (Reakcia spravodajcu.) Predpokladám, že po slovensky som oznámil výsledok, nie? (Povedané s pobavením. Reakcie z pléna.) Teraz prosím pána poslanca Kvorku, aby uviedol hlasovanie v prvom čítaní o návrhu poslankyne Antošovej na vydanie zákona, ktorým sa dopĺňa zákon č. 39/2007 Z. z. o veterinárnej starostlivosti (tlač 1702). (Hlasovanie o návrhu poslankyne Národnej rady Slovenskej republiky Evy Antošovej na vydanie zákona, ktorým sa dopĺňa zákon č. 39/2007 Z. z. o veterinárnej starostlivosti v znení neskorších predpisov , tlač 1702.)
Potocký, Milan, poslanec NR SR (2022-05-19):
Ďakujem za slovo. Vy ste vo svojom prejave, pani ministerka, spomenula fakt, že prichádza tento návrh zákona o voľnočasových aktivitách detí v skrátenom legislatívnom konaní, že vlastne nespĺňa tie prvky, pretože nehrozia štátu značné hospodárske škody. Keď sa na tento problém pozrieme z hlbšieho hľadiska, tak v podstate tieto voľnočasové aktivity a podpora tejto krúžkovej činnosti má vlastne znížiť aj problém drogovej trestnej činnosti, kriminality. Vieme, že v ťažkej hospodárskej, sociálno-ekonomickej situácii mládež má s tým veľký problém a veď my sme tu mali ako poslanci aj správu Generálnej prokuratúry o stave kriminality za uplynulý rok a ten to potvrdzuje, že je tu nárast trestnej činnosti mládeže, súvisí to aj s alkoholizmom a my vlastne chceme túto mládež efektívne podchytiť, aby svoj čas trávila zmysluplne, aj to je vlastne cieľom tohto zákona. Ďakujem.
Červeňáková, Elena, poslankyňa NR SR (2019-05-21):
... aroganciou na úradoch práce. To je veľmi smutné. Častokrát sa na vás obracajú ako na poslednú inštitúciu v zúfalstve, pretože vyčerpali všetky možné dostupné prostriedky a nedočkali sa pomoci zo strany kompetentných orgánov verejnej správy. Ako hovoríte v správe, keď je vôľa, riešenie je možné. Práca, ktorú robíte pre zdravotne ťažko postihnutých je pre vás poslaním, ozaj je to poslanie a dar. Prajem vám veľa síl, energie, chuti s týmto všetkým bojovať a pomáhať zdravotne ťažko postihnutým občanom. Ďakujem vám.
Hatráková, Katarína, poslankyňa NR SR (2020-11-05):
Vážené poslankyne, vážení páni poslanci, milí prítomní, v súlade s § 80 ods. 1 zákona o rokovacom poriadku som bola určená za spravodajkyňu k návrhu uvedeného zákona, tlač 275. Predkladám informáciu k predloženému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predseda, otvorte všeobecnú rozpravu.
Bugár, Béla, podpredseda NR SR (2018-12-05):
Takže páni poslanci a pani poslankyne do 11.45 prestávka, potom budeme pokračovať v prerušenej rozprave k tým dvom zlúčeným bodom. Tam vystúpi ešte pán poslanec Osuský, ktorý bol jedine písomne prihlásený. (Prestávka.) (Po prestávke.)
Tomáš, Erik, poslanec NR SR (2023-05-09):
Ďakujem veľmi pekne. Vážený pán predsedajúci, kolegovia, kolegyne, na úvod zdôvodním zákon len veľmi stručne a potom sa hneď ako prvý prihlásim do rozpravy, aby bola možná diskusia a mám aj pozmeňujúci návrh. Takže veľmi v krátkosti. Reagujeme na dlhodobý stav na Slovensku, ktorý nevyrieši hneď aj práve schválená novela školského zákona, respektíve zákona o výchove a vzdelávaní, keď vlastne sa zavádza povinnosť pre zriaďovateľa nájsť miesto vo verejnej materskej škole pre dieťa, pretože vieme, že tých miest vo verejných materských školách, verejná materská škola je, samozrejme, aj škola zriadená buď samosprávnym orgánom, respektíve orgánom štátnej správy, miestnej štátnej správy. Vieme, že tých miest nie je stále dostatok. My týmto zákonom ideme reagovať práve na takéto prechodné obdobie, kým kapacity verejných materských škôl nebudú dostatočné tak, aby každé dieťa bez ohľadu na vek sa do tej materskej verejnej školy dostalo. A v prípade teda, že bude úplne zrejmé, že rodič neumiestnil svoje dieťa vo verejnej materskej škole, teda že bude, že obdrží zamietnutie o prijatí od spádovej materskej školy, tak v takom prípade takémuto rodičovi by bol vyplácaný rodičovský príspevok, až kým to dieťa neumiestni. Viete dobre, že v poslednom ročníku materskej školy, aspoň doteraz to už tak bolo, po novom sa to zmení, ale v poslednom ročníku materskej školy je povinnosť umiestniť dieťa v tejto materskej škole. Takže na úvod toľko a potom viac poviem v rozprave, do ktorej sa, pán predsedajúci, hlásim ako prvý.
Slyško, Peter, poslanec NR SR (2024-05-02):
Ďakujem, pán predsedajúci. Vážení kolegovia, kolegyne, vypočuli sme si viacerých vás, kolegovia z opozície, a vlastne vy s tým zákonom s veľa vecami súhlasíte. Samozrejme, je potreba, aby ste aj niečo ako opozícia skritizovali a povedali, no ale nedá mi nepovedať, či už vy, pán Stachura, alebo pán Oskar Dvořák alebo kolegovia zo SaS, veď posledné tri a pol roka ste manažovali ten rezort a videli sme, ako to celé dopadlo. A ja som si to tu aj poznačil, pán Stachura, ako ste to, ako ste to povedali: „do psej matere“. No takto to dopadlo a teraz, samozrejme, nie všetky tie veci sú jednoduché, ale jednoducho naprávame to, čo sa tu zanechalo. Takže treba si aj o tom otvorene povedať. Ďakujem.
Puci, Róbert, poslanec NR SR (2013-11-28):
Pán predseda, dajte, prosím, hlasovať o vládnom návrhu zákona s návrhom gestorského výboru uvedený vládny návrh schváliť.
Verešová, Anna, poslankyňa NR SR (2019-03-27):
Chcem pripomenúť členom výboru pre ľudské práva a národnostné menšiny, že dnes, teraz hneď o dvanástej hodine sa uskutoční naše zasadnutie výboru v miestnosti č. 30.
Uhliarik, Ivan, minister zdravotníctva SR (2011-05-19):
Ďakujem pekne. Len aj z mojej strany, aj zo strany ministerstva po konzultácii s Úradom verejného zdravotníctva takisto vítam tento pozmeňujúci návrh a podporujeme ho, aj ja osobne takisto. Ďakujem pekne.
Danko, Andrej, predseda NR SR (2016-09-06):
Ďakujem. Faktická poznámka pán poslanec Ondrej Dostál.
Šimko, Igor, poslanec NR SR (2024-06-19):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona výbory prerokovali do 6. septembra 2024, v gestorskom výbore do 9. septembra 2024.
Grendel, Gábor, podpredseda NR SR (2022-09-28):
Pán poslanec Tomáš Taraba.
P. Hrušovský, predseda NR SR: (2003-03-06):
Teraz dávam slovo predsedovi ústavnoprávneho výboru pánovi poslancovi Jánovi Drgoncovi, aby z poverenia výboru informoval Národnú radu o odporúčaní o prerokúvanom návrhu zákona. J. Drgonec, poslanec: Dámy a páni, Ústavnoprávny výbor Národnej rady Slovenskej republiky uznesením z 19. februára 2003 ma určil za spravodajcu k vládnemu návrhu zákona o voľbách do Európskeho parlamentu (tlač 145). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Uvedený návrh sa predkladá v súlade s Plánom legislatívnych úloh vlády Slovenskej republiky. Potrebu zákona odôvodňuje úsilie Slovenskej republiky o vstup do Európskej únie. Ako právny záväzok táto úloha vyplýva zo Zmluvy o založení Európskeho spoločenstva, zo Zmluvy o Európskej únii a Európskej dohody o pridružení. Návrh zákona obsahuje z formálnoprávnej stránky všetky náležitosti uvedené v § 67 a 68 zákona č. 350/1996 Z. z. o rokovacom poriadku v znení neskorších predpisov, ako aj náležitosti určené v legislatívnych pravidlách. Vychádzajúc z oprávnení, ktoré pre spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. a) rokovacieho poriadku odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 124 zo 4. februára 2003 podľa § 71 rokovacieho poriadku navrhujem, aby vládny návrh zákona prerokovali výbory: 1. Ústavnoprávny výbor Národnej rady Slovenskej republiky, 2. Výbor Národnej rady Slovenskej republiky pre verejnú správu, 3. Výbor Národnej rady Slovenskej republiky pre ľudské práva, národnosti a postavenie žien, 4. Výbor Národnej rady Slovenskej republiky pre Európsku integráciu. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh zákona prerokovali v lehote do 9. apríla 2003 a gestorský výbor do 11. apríla 2003.
Grendel, Gábor, podpredseda NR SR (2020-09-22):
Pán poslanec Mizík, s faktickou.
Danko, Andrej, predseda NR SR (2016-05-19):
Ďakujem. Do rozpravy sa prihlásil pán poslanec Jozef Viskupič, pripraví sa pán poslanec Igor Matovič.
Hufková, Eva, poslankyňa NR SR (2012-06-26):
Takže ešte raz. Vážený pán predseda, vážené panie poslankyne, páni poslanci, v rozprave k návrhu zákona o osobitnom odvode z podnikania v regulovaných odvetviach a o zmene a doplnení niektorých zákonov (tlač 76) vystúpili poslanci: pán Huba, pán Hlina a pani Žitňanská. Odporúčam, aby Národná rada Slovenskej republiky uzniesla sa podľa § 73 ods. 3 písm. c) rokovacieho poriadku v tom, že prerokuje tento návrh v druhom čítaní. Prosím, dajte o mojom návrhu, vážený pán predseda, hlasovať .
Hrnčiar, Andrej, podpredseda NR SR (2020-01-21):
Takže pán poslanec Kvorka už je v rokovacej sále, takže nech sa páči. (Rokovanie o zákone z 27. novembra 2019, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa menia a dopĺňajú niektoré zákony, vrátenom prezidentkou Slovenskej republiky na opätovné prerokovanie Národnou radou Slovenskej republiky , tlač 1832.)
Jurinová, Erika, podpredsedníčka NR SR (2015-06-23):
Ďakujem pekne, pán spravodajca. Otváram všeobecnú rozpravu. Nedostala som žiadnu písomnú prihlášku. Pýtam sa, či sa chce niekto do rozpravy prihlásiť ústne. Uzatváram možnosť prihlásiť sa do rozpravy. Do rozpravy sú prihlásení dvaja páni poslanci: pán poslanec Jozef Kollár, pán poslanec Alojz Hlina. Dávam slovo prvému prihlásenému pánovi poslancovi Kollárovi, nech sa páči.
Laššáková, Jana, podpredsedníčka NR SR (2014-10-23):
Ďakujem pekne, pán minister. Pán poslanec, chcete položiť doplňujúcu otázku? Nech sa páči, alebo poďakovanie. Nech sa páči.
Blanár, Juraj, podpredseda NR SR (2021-03-31):
Posledná faktická poznámka – pán poslanec Ondrej Ďurica. Nech sa páči.
Novotný, Viliam, poslanec NR SR (2015-04-15):
Ďakujem pekne. Pani poslankyňa, upútala ma tá časť, keď si urobila právnu analýzu novely Obchodného zákonníka, ktorý prerokuvávame v skrátenom legislatívnom konaní. A vlastne to, čo má byť účinné hneď, alebo ani by som nepovedal, že tak hneď, ale k 1. júlu, sú reálne tri paragrafy, tri ustanovenia. Všetko ostatné bude platiť od 1. januára budúceho roku, tak načo je teda skrátené legislatívne konanie, si sa pýtala. No, keďže už trošku poznáme, ako SMER v praxi funguje a že má rád takéto teatrálne marketingové ťahy, tak to bolo úplne jasné, pretože pán premiér Fico sa z defenzívy potreboval dostať do ofenzívy. Včerajší deň strávil veľmi aktívne. O tom už tu bola reč. Veď nielen my tu v pléne Národnej rady, ale všetci na Slovensku poznáme tieto fotografie a poznáme veľmi blízky vzťah medzi pánom Širokým a pánom premiérom Ficom. No tak včera použil všetko, čo v arzenáli strana SMER za tie roky zozbierala. To znamená, obvinil opozíciu z celej kauzy, menovite podpredsedu Národnej rady pána Figeľa. Následne prišiel s riešením ako záchranca, to znamená, nie 15-percentné odškodnenie, ale až 40-percentné odškodnenie. Samozrejme, potrestal tých, ktorí na tom nesú najväčší diel viny, to znamená zlé banky, lebo od nich sa zoberú na to finančné prostriedky. A aby to bolo dostatočne dramatické, musí to prerokovať Národná rada okamžite dnes v skrátenom legislatívnom konaní, aj keď sme mali rokovať o úplne inom probléme alebo v iných súvislostiach, a nie o nejakej novele zákona v skrátenom legislatívnom konaní. Ale to najpodstatnejšie si, pani poslankyňa, pomenovala, že nič sa nehovorí v tomto zákone o tom, že keď Váhostav bude dostávať ďalšie zákazky, tak vlastnícka štruktúra kdesi z Karibiku sa na nich bude obohacovať ďalej.
T. Cabaj, podpredseda NR SR: (2010-05-25):
Slovo má pán poslanec Zsolt Simon.
Žiga, Peter, podpredseda NR SR (2024-05-14):
Pán poslanec Jarjabek.
Figeľ, Ján, podpredseda NR SR (2013-02-05):
Na vystúpenie pána poslanca sú dve faktické poznámky. Končím možnosť. Nech sa páči. Prvým je Igor Hraško.
Grendel, Gábor, podpredseda NR SR (2023-02-07):
S reakciou na faktické poznámky pán poslanec Suja.
Brocka, Július, poslanec NR SR (2015-01-30):
Ďakujem pekne. Pán kolega Kuffa, skúsim na ten začiatok vášho vystúpenia zareagovať, že, lebo ste hovorili o rodinnej politike. Rodinná politika u nás má rôzne podoby. Keďže sme svedkami toho, že na Slovensku sa pomoc od štátu častokrát zneužíva, tak preto priama podpora rodinám s deťmi sa dlhodobo alebo už dlhšie v podstate znižuje a zvyšuje sa skôr nepriama podpora rodín s deťmi. To znamená, ak aspoň jeden z rodičov pracuje, tak štát zvýhodňuje rodiny s deťmi napríklad cez daňovú legislatívu alebo cez odvodovú a je to správne. Čo ale by bolo nesprávne, keby sme teraz miesto toho, aby sme zabránili zneužívaniu nášho systému, s vodou vyliali aj dieťa z vaničky, to znamená, že by sme rušili existujúcu nepriamu podporu rodín s deťmi, by som považoval za veľké zlyhanie aj sociálneho štátu. Táto vláda už urobila jeden krok, napríklad že nezdaniteľné minimum na manželku takmer zrušila. To znamená, že dnes ak otec rodiny pracuje, tak si môže odrátať zo svojho daňového základu sumu, z ktorej neplatí ani cent daň. A takisto si môže odrátať rovnakú sumu na svoju manželku, ak on pracuje, to znamená, je zvýhodnený dvakrát. Existuje aj nezdaniteľné minimum na dieťa alebo daňový bonus. A máme niečo podobné aj v dôchodkovom systéme. Ak by sme ale toto rušili v snahe zabrániť zneužívaniu, tak by sme výrazne poškodili veľmi veľa zodpovedných rodičov na Slovensku, ktorí nielenže majú deti, ale aj pracujú.
Halák, Róbert, poslanec NR SR (2021-11-24):
Ďakujem za slovo. Ja by som sa chcel len spýtať, nechcem nejak do tohto moc vstupovať, len sa ťa chcem, Duško, spýtať, si hovoril, že teda toto, to robili ľudia, ktorí sú pricucnutí, si použil to slovo, pricucnutí už dlhé roky na ministerstvo kultúry a vždy majú tú šancu a možnosť sa tam pricucnúť a teraz vlastne takýto, si to nazval, teraz nechcem, si tu paškvil alebo ako... vytvorili. Mňa by len zaujímalo, nehovoril si menovite, veď nehovoríme menovite, len by som sa ťa chcel spýtať, či by si mi tie mená potom niekde vzadu nepovedal. Možnože sú to aj moji známi, kamaráti, neviem, teda že... tak ťa poprosím (povedané so smiechom), keby si mi povedal mená, mňa by to dosť zaujímalo. Ďakujem veľmi pekne.
E. Bauer, poslankyňa: (2003-06-17):
Z. Martináková, podpredsedníčka NR SR: Je tu návrh na hlasovanie. Počas hlasovania by sme nemali viesť rozpravu. Mne je to veľmi ľúto, že sme sa nerozumeli, páni poslanci, vyžiadajte si zápis, kde skutočne bolo jasne povedané, o čom sa hlasuje, veľmi jasne. (Ruch v sále.) Prosím, prezentujme sa a hlasujme o posunutí návrhu zákona do tretieho čítania. (Hlasovanie.) Prítomných je 114 poslancov, za 92, proti 6, zdržali sa 12, nehlasovali 4. Konštatujem, že sme tento návrh schválili. Pán poslanec Maxon. M. Maxon, poslanec: Pani predsedajúca, po prvé, v súlade s rokovacím poriadkom, ak som mal procedurálny návrh, tak ste mi mali dať právo procedurálny návrh povedať pred hlasovaním. Ja v tejto chvíli neviem narýchlo nalistovať rokovací poriadok, ale ja sám som za ten návrh nehlasoval a prosím vás pekne, prepáčte, použijem silné slová. Ale hádam nechcete spraviť takýmto spôsobom aj zo mňa idiota. Celý čas bojujem za to, aby návrh prešiel a potom sa hlasovanie takýmto spôsobom zmanipuluje (reakcie z pléna) a vy sa cítite ako víťazi? Veď to je stupídne, veď to je hanba. (Výkriky a potlesk.) Z. Martináková, podpredsedníčka NR SR: Poprosím (potlesk), poprosím (potlesk), dámy a páni, prosím pokoj v rokovacej sále. Pán poslanec Maxon, ja by som si rovnako mohla vyprosiť, aby ste zo mňa robili hlupáka, vypočujte si záznam. Návrh bol prednesený absolútne jasne (potlesk a výkriky) a my všetci sme vedeli, o čom hlasujeme. Hlasovanie o dôchodkoch je pre mňa presne rovnako dôležité ako pre vás. Pán poslanec Číž. Zapnite mu mikrofón, poprosím.
Lipšic, Daniel, poslanec NR SR (2013-09-17):
Ale vláda lokajov má aj svojho šéfa. Pán premiér, ako dokážete naraz slúžiť toľkým pánom? Klobúk dole. To si vyžaduje obratného človeka. Zrejme ste sa za dobrého lokaja museli priamo narodiť. (Reakcie z pléna.) Vážené dámy a páni, počas posledných 20 rokov sme svedkami, ako finančné skupiny či oligarchovia postupne ovládli tento štát. Začalo to pri vzniku Slovenskej republiky, keď Vladimír Mečiar túto vládnucu vrstvu vytvoril. Robert Fico im predal celý štát. V normálnom svete by malo platiť Desať Božích prikázaní, ktorými by sme sa mali riadiť. Finančné skupiny si vytvorili vlastný svet, v ktorom platia ich vlastné prikázania. Prvýkrát sme ich počuli sformulované od Jaroslava Haščáka v konšpiračnom byte Penty. Bolo by mi zle, keby som ich prečítal, tak vám ich ukážem. (Rečník zobral do rúk väčšie papiere obsahujúce nápisy, otočil ich k plénu, aby si ich mohlo prečítať.) Toto je päť prikázaní finančných skupín, toto je päť prikázaní, ktoré si táto vláda lokajov finančných skupín osvojila, toto je päť prikázaní, podľa ktorých ovládate Slovensko. Ale je tu aj iná predstava o Slovensku. Demokracia je dobrý systém, ktorý vás nakoniec zmetie, a v tejto krajine bude rozhodovať občan a volič. Občan bude v tejto krajine pánom. Nie finančné skupiny, nie ich lokaji. Občan musí byť v tomto štáte pánom. Česť sa za peniaze kúpiť nedá a občanov, ktorí sa nedajú kúpiť, je v tejto krajine väčšina. Pretože väčšina občanov na Slovensku nie je na predaj, pretože väčšina ľudí na Slovensku má svoju česť. Preto si nás vaši páni nebudú môcť nikdy kúpiť. Ďakujem vám veľmi pekne. (Potlesk a pískanie.)
Ľ. Mušková, poslankyňa: (2006-02-02):
Pán poslanec, tento náš návrh nie je prvým pokusom v tomto parlamente, keď chceme pomôcť vzdelávacím inštitúciám. Pán poslanec, hovorím k vám. Tento náš návrh nie je prvým pokusom v parlamente. To, že to vyšlo teraz pred voľbami, bolo len dôsledkom fungovania tohto zákona, ktorý trvá iba jeden rok, a teda skúsenosťami s ním. Nik, pán poslanec, pri fiškálnej decentralizácii, myslím si, že ani len z tých, ktorí to navrhovali, ba ani z vás poslancov, ktorí ste to schvaľovali, nerátal s tým, že na Slovensku odrazu vznikne takéto diskriminačné prostredie pre školy. Nie je predsa možné, aby niektoré školy fungovali s tým, že musia platiť dane práve tým, ktorí by mali byť hrdí na to, že majú túto inštitúciu v meste, platia 100-percentnú daň tak ako podnikateľské subjekty. Dnes naše školstvo, veda je financované zo štátneho rozpočtu veľmi zle. Vieme, že sa nachádzame na chvoste zo všetkých štátov Európskej únie. A ak si myslíme – ja sa ospravedlňujem, ak som použila neadekvátne slovo, teda sme poslední –, ak hovoríme o znalostnej ekonomike, ak hovoríme o podpore, o absolútnej priorite vzdelaniu a školstvu, ja si myslím, že toto je taký minimálny krôčik k tomu, aby sme pomohli a tie naše deklarácie skutočne trošku aj realizovali v skutočnosti, a nielen verbálne. Hovorili ste, pán poslanec, že je to predvolebná kampaň. Ja vám môžem zaručiť, že – vy ste politik, neviem, prečo beriete takúto ušľachtilo dôležitú vec negatívne. Môžem vám zaručiť z tohto miesta, že nikto z tohto nebude vytĺkať politický kapitál, pretože ide o dobrú vec. A ak zahlasujete za tento zákon, je to aj váš zákon, je to aj vaša podpora tohto projektu, tejto pomoci „duchovným“ inštitúciám. Takže skutočne chcem poprosiť, nevytĺkajme z toho nijaký politický kapitál, podporme dobrú vec, pomôžme inštitúciám, ktoré potrebujú pomoc, a podporte tento zákon. Ďakujem vám veľmi pekne za pozornosť.
Blanár, Juraj, podpredseda NR SR (2022-03-16):
Ďakujem, pani spoločná spravodajkyňa. Otváram rozpravu, vážené panie poslankyne, páni poslanci, písomnú prihlášku som neobdržal pred otvorením tohto bodu. Dávam teda možnosť prihlásiť sa ústne do rozpravy. Pani poslankyňa Vaľová. Nikto viac. Uzatváram možnosť prihlásiť sa do rozpravy a udeľujem slovo pani poslankyni Jane Vaľovej. Nech sa páči.
Galko, Ľubomír, poslanec NR SR (2012-06-21):
Richard, chcel by som ti poďakovať za fundované a odborné vystúpenie a predpokladám, že mnohí z tejto sály, ale aj verejnosť, mali prvýkrát možnosť počuť a vidieť takto zhrnuté čísla, grafy a argumenty. Nepočúvalo sa to dobre. Doslova hrôza. Mňa zaujali dve veci na tvojom vystúpení. Po prvé, myslím si, že ten nehorázny rozdiel, 300 hodín pre Slovákov a 120 hodín pre Nemcov, ktoré bude treba odpracovať v prípade, že príde k naplneniu záruk, sa ešte zväčší, pretože táto vláda, ktorá šklbe občanov Slovenka a chystá sa zdaniť pomaly aj vzduch, a popri rastúcom zhoršovaní podnikateľského prostredia a z toho vyplývajúceho zvyšovania nezamestnanosti, čo nás čaká, to bude logickým vyústením toho, že tých hodín pre Slovákov, čo budú musieť odpracovať nato, aby ich peniaze im boli doslova ukradnuté a vyhodené hore komínom, bude ďaleko viac. Druhá záležitosť boli tie diaľnice, ktoré si Gréci aj za naše peniaze užívajú. Tak pridám aj ja zopár čísiel, sú z januára 2012. Grécka armáda nakupuje 60 stíhačiek za 39 mil. eur, 39 mld. eur, francúzske fregaty za 4 mld. eur alebo hliadkové člny za 400 mil. eur. Chcete vedieť, koľko máme my tých MiG-ov, tých stíhačiek? Koľko je bojaschopných? Nechcite to vedieť. A k tým člnom, aj my máme člny. Kúpil ich môj predchodca, je ich šesť, sú gumené, nakúpil ich s drevenými veslami, pretože na motory jednoducho nezostalo. Ja neviem, že či si uvedomujete vôbec absurdnosť toho, o čom dnes rokujeme a komu ideme vlastne pomáhať. Nechcel by som byť v koži tých ľudí, ktorí zahlasujú za euroval, keď sa trebárs na východe stane nejaké nešťastie pri povodni kvôli tým člnom. Ďakujem pekne.